CELEX: 32019R0366
Language: da
Date: 2019-03-05 00:00:00
Title: Kommissionens gennemførelsesforordning (EU) 2019/366 af 5. marts 2019 om ændring af bilag I til forordning (EU) nr. 605/2010 for så vidt angår listen over tredjelande eller dele af tredjelande, hvorfra det er tilladt at indføre sendinger af rå mælk, mejeriprodukter, colostrum og colostrumbaserede produkter til Den Europæiske Union (EØS-relevant tekst.)

6.3.2019   
               
               
                  DA
               
               
                  Den Europæiske Unions Tidende
               
               
                  L 65/1
               
            
         KOMMISSIONENS GENNEMFØRELSESFORORDNING (EU) 2019/366
         af 5. marts 2019
         om ændring af bilag I til forordning (EU) nr. 605/2010 for så vidt angår listen over tredjelande eller dele af tredjelande, hvorfra det er tilladt at indføre sendinger af rå mælk, mejeriprodukter, colostrum og colostrumbaserede produkter til Den Europæiske Union
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, stk. 1, første afsnit, artikel 8, stk. 4, og artikel 9, stk. 4,
         under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (2), særlig artikel 11, stk. 1, og
         ud fra følgende betragtninger:
         
                     (1)
                  
                  
                     I Kommissionens forordning (EU) nr. 605/2010 (3) er der fastsat dyre- og folkesundhedsmæssige betingelser og krav for udstedelse af certifikater for indførsel til Unionen af sendinger af rå mælk, mejeriprodukter, colostrum og colostrumbaserede produkter og en liste over tredjelande, hvorfra indførsel til Unionen af sådanne sendinger tillades.
                  
               
                     (2)
                  
                  
                     I bilag I til forordning (EU) nr. 605/2010 er der fastsat en liste over tredjelande og dele af tredjelande, hvorfra det er tilladt at indføre sendinger af rå mælk, mejeriprodukter, colostrum og colostrumbaserede produkter til Unionen, med angivelse af, hvilken type behandling der kræves for disse varer.
                  
               
                     (3)
                  
                  
                     Japan har indgivet en anmodning til Kommissionen om tilladelse til at eksportere mælk, mejeriprodukter, colostrum og colostrumbaserede produkter, som har undergået en ikke-specifik behandling, til Unionen. Set fra et dyresundhedsmæssigt perspektiv er Japan et tredjeland, som ifølge Verdensorganisationen for Dyresundhed er frit for mund- og klovesyge, hvor der ikke foretages vaccinationer, og det opfylder dermed Unionens dyresundhedsmæssige betingelser for import.
                  
               
                     (4)
                  
                  
                     Kommissionen har for nylig foretaget veterinærkontrol i Japan. Denne kontrol viser, at Japans kompetente myndigheder har fremlagt de nødvendige garantier for overensstemmelse med de dyresundhedsmæssige betingelser for import fastsat i direktiv 2002/99/EF.
                  
               
                     (5)
                  
                  
                     I lyset af de nødvendige garantier fra Japans kompetente myndigheder og den gunstige dyresundhedsmæssige situation i Japan for så vidt angår mund- og klovesyge bør Japan opføres i bilag I til forordning (EU) nr. 605/2010. Denne tilføjelse til listen i bilag I bør ikke tilsidesætte de forpligtelser, der følger af andre bestemmelser i EU-lovgivningen om import til og markedsføring i Unionen af animalske produkter, navnlig i forbindelse med den liste over virksomheder, der er opført i artikel 12 i forordning (EF) nr. 854/2004.
                  
               
                     (6)
                  
                  
                     Forordning (EU) nr. 605/2010 bør derfor ændres i overensstemmelse hermed.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            I tabellen i bilag I til forordning (EU) nr. 605/2010 indsættes følgende række efter rækken vedrørende Island:
            
               
                           »JP
                        
                        
                           Japan
                        
                        
                           +
                        
                        
                           +
                        
                        
                           +«
                        
                     
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. marts 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EFT L 18 af 23.1.2003, s. 11.
         
            (2)  EUT L 139 af 30.4.2004, s. 206.
         
            (3)  Kommissionens forordning (EU) nr. 605/2010 af 2. juli 2010 om dyre- og folkesundhedsmæssige betingelser og udstedelse af veterinærcertifikater for rå mælk og mejeriprodukter til konsum, der føres ind i Den Europæiske Union (EUT L 175 af 10.7.2010, s. 1).